CELEX: 62018TN0369
Language: da
Date: 2018-06-18 00:00:00
Title: Sag T-369/18: Sag anlagt den 18. juni 2018 — Napolitano mod Kommissionen

201807201092012912018/C 276/893692018TC27620180806DA01DAINFO_JUDICIAL20180618575821Sag T-369/18: Sag anlagt den 18. juni 2018 — Napolitano mod Kommissionen
 ---documentbreak--- C2762018DA5710120180618DA0089571582Sag anlagt den 18. juni 2018 — Napolitano mod Kommissionen
   (Sag T-369/18)2018/C 276/89Processprog: italiensk
      Parter
   
   
      Sagsøger: John Napolitano (Rom, Italien) (ved advokat M. Velardo)
   
      Sagsøgt: Europa-Kommissionen
   
      Sagsøgerens påstande:
   
   
            —
         
         
            De anfægtede afgørelser annulleres.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   De anfægtede afgørelser i denne sag er afgørelse af 27. september 2017, hvorved sagsøgeren ikke blev opført på reservelisten efter udvælgelsesprøve EPSO/AD/324/16, afgørelse af 25. oktober 2017, hvorved ansøgningen om fornyet prøvelse af hans ikke-opførelse på reservelisten blev afslået, og ansættelsesmyndighedens afgørelse af 7. marts 2018, hvorved den administrative klage i henhold til tjenestemandsvedtægtens artikel 90 blev afslået. Den meddelelse om udvælgelsesprøve, der er genstand for denne sag, vedrørte udvælgelsen af 10 seniorefterforskere i lønklasse AD 9 til opførelse på den reserveliste, som Europa-Kommissionen (primært Det Europæiske Kontor for Bekæmpelse af Svig) kunne anvende ved ansættelse af nye tjenestemænd til at lede et team af efterforskere, der arbejder på området EU-udgifter, korruptionsbekæmpelse, alvorlige forseelser begået af EU-ansatte, told og handel, tobak eller varemærkeforfalskning.
   Til støtte for søgsmålet har sagsøgeren anført fem anbringender.
   
            1.
         
         
            Første anbringende vedrørende tilsidesættelse af de bestemmelser, som regulerer sprogene ved EU-institutionerne, navnlig artikel 1, 2 og 6 i forordning nr. 1/58, af forbuddet om forskelsbehandling på grundlag af sprog, af proportionalitetsprincippet i henhold til artikel 5 TEUF og af tjenestemandsvedtægtens artikel 27.
         
      
            2.
         
         
            Andet anbringende vedrørende formanden for udvælgelseskomiteens tilsidesættelse af pligten til upartiskhed og tilsidesættelse af artikel 3 i bilag II til tjenestemandsvedtægten.
         
      
            3.
         
         
            Tredje anbringende vedrørende udvælgelseskomiteens tilsidesættelse af meddelelsen om udvælgelsesprøven, for så vidt som udvælgelseskomiteen for det første ved optællingen af de point, der blev opnået i multiple choice-prøven og i testen vedrørende generelle kompetencer, ulovligt overlappede to særskilte koncepter (om »krævede mindsteantal point« og »krav om bestået prøve«) og for det andet ved udarbejdelsen af det casestudy, der vedrører den generelle test, valgte emner, der var alt for specifikke og som gav dem, der allerede havde erfaring fra Det Europæiske Kontor for Bekæmpelse af Svig, en fordel.
         
      
            4.
         
         
            Fjerde anbringende vedrørende tilsidesættelse af princippet om ligebehandling af ansøgerne samt manglende objektivitet ved bedømmelserne på grund af udvælgelseskomiteens ustabile karakter.
         
      
            5.
         
         
            Femte anbringende vedrørende anlæggelse af et urigtigt skøn, som afstedkom den store uoverensstemmelse mellem udvælgelseskomiteens individueller skønsbeføjelser. Endvidere fremgår det ikke klart af læsningen af de almindelige bestemmelser, at prøverne skulle vurderes fuldstændigt separat.